

****

**Pest Megyei Asztalitenisz Szövetség**

 Cím: 1146 Budapest, Istvánmezei út 1-3.

 Levelezési cím: 2043 Budaörs Pf.: 41

**Elnök:** Somlyó Gergely **Megbízott Főtitkár:** Schmidt Zsuzsanna

 **E-mail:** schmidtzsuzsipestmegye@gmail.com

**Pest Megye 2014/2015. évi**

**férfi asztalitenisz csapatbajnokságának versenykiírása**

(végleges)

1. A bajnokság célja:

Rendszeres versenyzési lehetőség biztosítása a Pest megyei asztalitenisz csapatok részére; a 2014/2015. évi megyei csapatbajnoki cím eldöntése, illetve az NB III-ban (esetlegesen az NB III-as osztályozón) való részvételi jog megszerzésének biztosítása.

1. A bajnokság kezdésének ideje:
Az őszi idény szeptember 06-án, a tavaszi idény előreláthatólag 2015. január 17-én kezdődik.
2. A bajnokság rendezője:
A Pest Megyei Asztalitenisz Szövetség elnöksége
Versenybíróság:
Elnök: Somlyó Gergely
Titkárok: Gál Tamás, Schmidt Zsuzsanna
3. Bajnoki számok:

A csapatbajnokság 4 fős csapatokkal, 16 egyes és 2 páros mérkőzéssel 2 asztalon bonyolódik. A mérkőzés a párosokkal kezdődik, valamennyi mérkőzés 3 nyert játszmáig tart.

A mérkőzéseket a két csapat közös akarata esetén három asztalon is le lehet bonyolítani.

1. A bajnokság résztvevői:

Bármely, a Pest Megyei Asztalitenisz Szövetség tagságába tartozóPest megyei sportegyesület csapata jogosult elindulni, akik nevezésüket szabályszerűen a megadott határidőig eljuttatják, illetve befizetik a nevezési díjat.

A csapatbajnokságban egyaránt részt vehetnek a Magyar Asztalitenisz Szövetségnél nyilvántartott, érvényes versenyzési engedéllyel rendelkező, a Nemzeti Bajnokságban való indulás feltételeinek megfelelő egyesületek. Minden játékos köteles versenyzési engedélyt kiváltani. Nem magyar állampolgárságúak indulását a MOATSZ szabályzata határozza meg.

**A regisztrációs kártya (regisztrációs versenyzési engedély) megszűnt.**

1. Helyezések eldöntése:

A helyezéseket oda-visszavágó (őszi, tavaszi) fordulók alapján kell eldönteni körmérkőzés formájában. A helyezések sorrendjét a megszerzett pontok száma dönti el (győzelem 2 pont, döntetlen 1 pont). Azonos pontszám esetén a holtversenyben lévő csapatok egymás elleni eredménye dönt (győzelem, játszmaarány, poénarány sorrendjében). Az első helyezett jogot nyer az NB III-as osztályozóra.

1. Díjazás:
Az első 3 helyezett csapat érem díjazásban részesül. Az első helyezett elnyeri a Pest megye Bajnoka Kupát.
2. A bajnokságban való részvétel feltételei:

- A bajnokságban résztvevő csapatok az NB-s tartalék csapatok kivételével tagdíjat kötelesek fizetni, amelynek összege egyesületenként **3 000,- Ft/év.**

- A bajnokságban szereplés nevezési díja **20 000,- Ft.**

- **Csapatban csak azok a játékosok szerepelhetnek, akik a MOATSZ által kiadott érvényes versenyzési engedéllyel és érvényes sportorvosi igazolással rendelkeznek. Ezek meglétét az ellenfél csapata ellenőrizheti.**

 A sportorvosi engedélyek érvényessége: 18 évet betöltött felnőtt játékos esetében 12 hónap, ifjúsági, illetve az alatti utánpótlás korú versenyző esetében 6 hónap.

**9. Nevezés:**
**A nevezési határidő: 2014. július 30.**
A nevezési lapokat az alábbi címre kérjük megküldeni: Pest Megyei Asztalitenisz Szövetség - Schmidt Zsuzsanna részére 2043 Budaörs Pf.: 41
A nevezési díjat és a tagdíjat a következő bankszámlaszámra kérjük befizetni:

**11742173-20171027** OTP-s számlaszám, amelynek a tulajdonosa a MOATSZ, kezelője a MOATSZ származtatott jogán a Pest Megyei Asztalitenisz Szövetség.

**Közlemény rovatba feladónak azt a címet kérjük feltüntetni, ahová a számlát kérik** (MOATSZ által kiállított számlát fognak kapni a nevező csapatok)!

**A nevezési lapok mellé kérjük csatolni a nevezési díj és a tagdíj befizetését igazoló bizonylat fénymásolatát.**

10. Egyebek:

- **A nevezések létszámától függően a versenybíróság dönt a csapatok különböző osztályokba és csoportokba sorolásáról.**

**- A mérkőzéslapokat olvashatóan és valamennyi rovatát tartalmazóan kell kitölteni és aláírni. Különös tekintettel a versenyzési engedély számaira. Azok nélkül a Versenybíróság nem fogadja el a beküldött mérkőzéslapokat és büntetést szab ki.**

 **A mérkőzés eredményét a mérkőzés lejátszását követően 48 órán belül a pályaválasztó csapatnak fel kell tölteni a MOATSZ honlapjára.**

 **A mérkőzéslap beküldése mindenkor a pályaválasztó csapat feladata, a mérkőzéslapokat a lejátszást követő hét szerdáig Schmidt Zsuzsanna részére, a s chmidtzsuzsipestmegye@gmail.com vagy a 2043 Budaörs, Pf.: 41 címre kérjük eljuttatni.**

 **Amennyiben a mérkőzés eredménye nem kerül feltöltésre és/vagy a mérkőzéslap nem érkezik be az előírt időpontig, akkor a Versenybíróság 2.000 Ft büntetést szab ki. Amennyiben a kiszabott büntetés befizetését a határozat kézhezvételétől számított 10 napon belül hitelt érdemlően a vétkes csapat nem igazolja, a Versenybíróság bajnoki versenyhetenként mindaddig, amíg a befizetés igazolása meg nem történik 1 büntetőponttal köteles sújtani a mulasztó csapatot. A büntetőpont(ok) törlésére nincs mód annak ellenére sem, ha a befizetés megtörtént ugyan, ennek igazolása azonban elmaradt.**

**- Minden Szakosztálynak kötelező megadni a csapat (csapatok) ügyeinek intézésére feljogosított személy e-mail címét. A megadott e-mail címre küldjük a MOATSZ honlaphoz tartozó hozzáférési adatokat.**

- Amennyiben a versenybíróság tudta nélkül az eredeti időponttól eltérően játsszák le a mérkőzéseket, úgy a mérkőzést 0:0 arányban kell igazolni, egyik csapat sem kap pontot, sőt mindkét csapattól 1-1 büntető pontot von le a versenybíróság.
- Ki nem állás esetén: az elsőnél a mérkőzés az ellenfél javára történő igazolása mellett figyelmeztetés, a másodiknál egy vagy két pont levonás, a harmadiknál törölni kell a csapatot a bajnokságból.

- A mérkőzések kezdési időpontja szombat vagy vasárnap, munkanapokon csak kivételesen indokolt esetben (az ellenféllel történt előzetes megállapodás alapján a Versenybíróság jóváhagyásával) játszható le a mérkőzés.

- A vendég csapat részére 20 perc bemelegítési időt kell biztosítani.

- A pályaválasztó csapatnak 6 db azonos márkájú 3 csillagos labdával kell rendelkeznie.
- Két színű ütőborítás kötelező.

- A mérkőzés után 8 napig lehet óvni, az óvási díj 2 000,- Ft. Jogos óvás esetén az óvási díj visszafizetésre kerül.

- A fellebbezési díj az óvási díj kétszerese.

- Egy szakosztály azonos osztályban szereplő csapatai esetében, amennyiben egy játékos valamelyik csapatban már játszott, a továbbiakban csak abban a csapatban szerepelhet.

- A csapatoknak az egyes bajnoki mérkőzésekre sportágszerű, egyforma mezben kell kiállniuk

- Egyéb itt nem szabályozott kérdésekben a MOATSZ versenyszabályai és a 2014-2015. NB-s CSB versenykiírása az irányadóak.

 A versenybíróság elérhetősége:

**Somlyó Gergely: somlyo.gergely@freemail.hu**

**Schmidt Zsuzsanna: 06-30-395-7905**

**schmidtzsuzsipestmegye@gmail.com**

**Gál Tamás: 06-30-519-1370**

**visaton@freemail.**hu

**Mindenkinek jó versenyzést kíván**

 **a Pest Megyei Asztalitenisz Szövetség Elnöksége!**

Budaörs, 2014. július 15.